Z á p i s n i c a
zo 6. riadneho zasadnutia OZ v Haliči konaného dňa 13.12.2013

Prítomní:		podľa prezenčnej listiny
Ospravedlnený:	Mgr. Ivan Priadka

Program:		1. Kontrola plnenia uznesení.
			2. Návrh rozpočtu obce Halič na rok 2014.
3. Návrh rozpočtu ZŠ s MŠ Halič na rok 2014.
4. Vyhodnotenie predzáhradiek.
5. Vyhodnotenie dotazníka – zisťovanie záujmu na bytové domy.
6. Bezpečnostný projekt obce Halič.
7. Rôzne.
8. Interpelácie poslancov.

Za overovateľov zápisnice boli určení : Božena Hochholczerová, Mgr. Igor Kokavec.

Starosta obce požiadal poslancov, aby odsúhlasili program rokovania s úpravou – spojiť body 2. a 3. do jedného a ako bod 2. navrhuje – Vzdanie sa mandátu poslanca a vymenovanie nového poslanca.
								Hlasovanie: 8 za 

1.  Kontrola plnenia uznesení:
-	Uznesenie B/1 bolo splnené, v miestnom rozhlase sa pravidelne 1x  týždenne vyhlasoval oznam ohľadom zákazu pálenia vlhkého biologického odpadu v obci a dodržiavanie VZN obce Halič č. 2/2007 na úseku ochrany a tvorby životného prostredia.
-	Uznesenie B/2 bolo splnené, starosta obce písomne vyzval p. Fekiača o zdokladovanie vlastníckych práv k pozemku, na ktorom  vybudoval na Ul. zelenej oplotenie rodinného domu a časť garáže.  
-	Uznesenie B/3 bolo splnené, starosta obce vyzval p. Fekiača o predloženie súhlasu Obce Halič ako 	stavebného úradu na výstavbu garáže.
-	Uznesenie B/4 bolo splnené, starosta obce písomne  vyzval zástupcov TJ Slovan Halič o legalizáciu stavby tribúny vybudovanej v športovom areáli.  

2.  Starosta obce informoval, že na Ocú bolo listom doručené vzdanie sa mandátu poslanca p. A. Bukovenovej. Na základe výsledkov komunálnych volieb v roku 2010 ako druhý náhradník nasleduje JUDr. Daniel Přibyl.  Menovaný zložil zákonom stanovený sľub a ujal sa svojho poslaneckého mandátu.

3. Návrh rozpočtu obce na rok 2014 predložila Ing.Hujová. Na začiatku informovala poslancov o tom, že pri príprave sa vychádzalo zo zákona o rozpočtových pravidlách územnej samosprávy, schváleného VZN č. 5/2012 o dani z nehnuteľnosti, miestnom poplatku, poplatku za KO a poplatku za psov, VZN č. 3/2013 o financovaní originálnych kompetencií na úseku školstva, brali sa do úvahy požiadavky a doporučenia komisií OZ. Rozpočet je pripravený podľa doteraz používaných programov. Rozpočet na rok 2014 je navrhnutý ako prebytkový vo výške prebytku 8598 € (jedná sa o výšku výnosu dane určenú ZŠsMŠ na správu budovy), ktorú obec bude viesť vo svojom rezervnom fonde pre potreby opravy a rekonštrukcie budovy ZŠsMŠ.
Navrhované príjmy sú  vo výške 1 002 299 €. Výdavky spolu (bežné, kapitálové, finančné) sú vo výške 993 701 €. Rozpočet je postavený ako jeden celok - obec + ZŠsMŠ.  
Pri tvorbe rozpočtu na rok 2014 sa zohľadňovali potreby obce a školy, uvažuje sa s menšími investičnými akciami, ako aj so splátkami úverov.
K navrhnutému rozpočtu boli zo strany poslancov vznesené len otázky na doplňujúce informácie, požiadavky na zmenu predloženého rozpočtu neboli zo strany poslancov vznesené. 
OZ schvaľuje rozpočet obce v príjmovej časti  vo výške 1002299 €, vo výdajovej časti 993701€. 
                                                                                             Hlasovanie: 8 za

OZ berie na vedomie rozpočet obce na roky 2015 a 2016.

Návrh rozpočtu za ZŠ s MŠ Halič predložil Mgr. Dušan Šimov. Rozpočet na ŠJ, ŠKD a MŠ je navýšený o 1 620 € oproti roku 2013 z dôvodu platových postupov zamestnancov v uvedených zariadeniach. Zdôraznil, že príjmy vytvorené v škol. zariadeniach sa vracajú späť do školských zariadení.
Ing. Hujová  navrhla poslancom v prípade potreby stretnúť sa do konca decembra 2013 ešte raz, nakoľko schválený rozpočet ZŠ s MŠ Halič sa nerovná plneniu rozpočtu. Na uvedenom stretnutí bude potrebné urobiť úpravu rozpočtu.
OZ súhlasí v prípade potreby  so zvolaním mimoriadneho zasadnutia OZ do konca decembra 2013 z dôvodu úpravy rozpočtu ZŠ s MŠ Halič.
								Hlasovanie: 8 za 

Poslankyňa Mgr. Gálová sa opýtala, či sa nebude v budúcnosti otvárať tretia trieda v MŠ. Riaditeľ Mgr. Šimov uviedol, že v MŠ je celkovo 38 detí z toho vo veľkej triede 22 a v malej triede 16. Od januára 2014 by mali nastúpiť do malej triedy ďalšie štyri deti. Zdôraznil, že od januára si budú musieť dať rodičia riadnu žiadosť, zástupkyňa pre MŠ bude tieto žiadosti evidovať a akonáhle sa prekročí povolený počet, bude sa musieť vytvoriť tretia trieda s tým, že do MŠ sa budú prijímať deti od troch rokov.
Starosta súhlasil s riaditeľom školy Mgr. Dušanom Šimovom.

	4.  Vyhodnotenie predzáhradiek vykonali starosta obce V. Rehanek, poslanci J. Turek a Mgr. A. Udvardy:
1.	Pavol Macko, Ul. hviezdoslavova – 50 % zľava na vývoze komunálneho odpadu
Ľubomír Macko, Ul. hrnčiarska – 50 % zľava na vývoze komunálneho odpadu
2.	Pavel Jonáš, Ul. M.R. Štefánika – 35 % zľava na vývoze komunálneho odpadu
Gabriela Švihlová, Ul. zelená – 35 % zľava na vývoze komunálneho odpadu
3.	Silvia Mokráňová, Ul. zelená – 20 % zľava na vývoze komunálneho odpadu
Ľubomír Gonda, Ul. mieru – 20 % zľava na vývoze komunálneho odpadu
OZ súhlasí s vyhodnotením predzáhradiek v nasledovnom poradí:
1.	Pavol Macko, Ul. hviezdoslavova – 50 % zľava na vývoze komunálneho odpadu
Ľubomír Macko, Ul. hrnčiarska – 50 % zľava na vývoze komunálneho odpadu
2.	Pavel Jonáš, Ul. M.R. Štefánika – 35 % zľava na vývoze komunálneho odpadu
Gabriela Švihlová, Ul. zelená – 35 % zľava na vývoze komunálneho odpadu
3.	Silvia Mokráňová, Ul. zelená – 20 % zľava na vývoze komunálneho odpadu
Ľubomír Gonda, Ul. mieru – 20 % zľava na vývoze komunálneho odpadu

								Hlasovanie: 8 za
K uvedenému bodu vznikla diskusia poslancov a dohodli sa, že je potrebné pripraviť nové VZN obce Halič o pravidlách upravovania a užívania „predzáhradiek“.

	5.  Vyhodnotenie dotazníka – zisťovanie záujmu na bytové domy vykonal Mgr. Udvardy, uviedol, že dotazníky boli dostupné na webovej stránke obce a v papierovej forme v kancelárii obecného úradu. Spolu bolo odovzdaných 53 dotazníkov, z toho 38 v papierovej forme a 15 internetom. Prevládal záujem o byty v bytových domoch.
Mgr. Udvardy uviedol, že v budúcom roku sa zorganizuje stretnutie s občanmi, ktorí prejavili záujem a s investormi a na základe toho sa môžu poslanci rozhodnúť, čo sa bude stavať.
OZ berie na vedomie vyhodnotenie dotazníka o zisťovaní záujmu o bytové domy.

	6.   Starosta obce informoval, že v roku 2005 bol vypracovaný Bezpečnostný projekt obce Halič na ochranu osobných údajov.
Nakoľko od 1. júla 2013 platí nový zákon č. 122/2013 Z.z. o ochrane osobných údajov, obec vypracovala vnútorný predpis 1/2013 - Bezpečnostný projekt informačného systému zameraný na ochranu osobných údajov obce Halič.
OZ súhlasí so zrušením Bezpečnostného projektu obce Halič na ochranu osobných údajov z 1.2.2005.
								Hlasovanie: 8 za
OZ schvaľuje vnútorný predpis č. 1/2013 - Bezpečnostný projekt informačného systému zameraný na ochranu osobných údajov obce Halič.
								Hlasovanie : 8 za

	7. Rôzne:
-	Riaditeľ školy Mgr. Dušan Šimov informoval poslancov, že v základnej škole v mesiaci október prebehla inšpekcia. O výsledkoch informoval starostu obce a skonštatoval, že celkové hodnotenie školy je na 2, z celkovej stupnice 1 – 5. Vytknuté im bolo najmä to, že im chýbajú interaktívne tabule. Ďalej bolo zistené: nesprávne citované ustanovenia právnych noriem vo výroku niektorých rozhodnutí, potreba zmeniť vyučovanie cudzieho jazyka z nemeckého na anglický,v školskom vzdelávacom programe dopracovať učebné osnovy     niektorých predmetov tak, aby boli najmenej v rozsahu vzdelávacích štandardov, pracovné vyučovanie v špeciálnych triedach upraviť tak, aby v skupine bolo maximálne šesť žiakov, prerokovať  výchovný  program v pedagogickej rade školy a v rade školy. 
-	Starosta obce informoval poslancov , že na obec bola doručená požiadavka o voľbu prísediaceho Okresného súdu Lučenec. Okresný súd doporučuje, aby obecné zastupiteľstvo zvolilo za prísediaceho na volebné obdobie 2014 – 2018 Pavla Adamíka, Mieru č. 505/61 A, Halič. Ďalej žiada, aby OZ navrhlo ďalších kandidátov z radov občanov, ktorí majú  trvalý pobyt alebo pracujú v obvode súdu. 
Nakoľko iní občania obce Halič zatiaľ neprejavili záujem o kandidatúru na prísediaceho Okresného súdu Lučenec, poslanci sa dohodli, že v prípade záujmu občanov, ďalšieho prísediaceho okresného súdu prerokujú na svojom zasadnutí OZ v mesiaci február 2014.
OZ volí za prísediaceho Okresného súdu Lučenec na volebné obdobie rokov 2014 – 2018 Pavla Adamíka, bytom Mieru č. 505/61 A, Halič.
								Hlasovanie: 7 za 
Neprítomný: Mgr. Pročko

-	Starosta obce informoval poslancov o rozhovore s Ľ. Paľagom, ktorý uviedol, že predáva rod. dom na Ul. mieru č. 69/67. Uvedený dom sa nachádza v centre obce v blízkosti piatich NKP, preto by bolo dobré, prejaviť záujem zo strany obce o kúpu tohto rod. domu, aby sa nestalo to, že by tento dom kúpili neprispôsobilí občania.
OZ súhlasí s vypracovaním súdno-znaleckého posudku rod. domu na Ul. mieru č. 69/67.
								Hlasovanie: 7 za
Neprítomný: Mgr. Pročko

-	Starosta informoval, že na Silvestra sa bude na námestí tradične variť víno, o polnoci bude ohňostroj. Mgr. Kokavec zabezpečí ozvučenie, pri víne budú Rehanek, Mgr. Udvardy, Náton.

-	Starosta obce navrhuje z dôvodu vzdania sa mandátu poslankyne p. Bukovenovej odvolať p. Tureka z postu predsedu komisie obchodu, dopravy a cestovného ruchu a následne ho vymenovať za predsedu ekonomickej komisie.
OZ odvoláva poslanca Jozefa Tureka z postu predsedu komisie obchodu, dopravy a cestovného ruchu.
								Hlasovanie: 6 za
								Zdržal sa: Turek
								Neprítomný: Mgr. Pročko
OZ volí poslanca Jozefa Tureka za predsedu ekonomickej komisie.
								Hlasovanie: 6 za
								Zdržal sa: Turek
								Neprítomný: Mgr. Pročko
Starosta obce navrhuje nového poslanca JUDr. Přibyla za predsedu komisie obchodu, dopravy a cestovného ruchu.
OZ volí poslanca JUDr. Daniela Přibyla za predsedu komisie obchodu, dopravy a cestovného ruchu.
								Hlasovanie: 6 za
								Zdržal sa: JUDr. Přibyl
								Neprítomný: Mgr. Pročko

-	Informácie z komisie verejného poriadku podala Mgr. Gálová. Informovala, že komisia zasadala dvakrát. Dňa 20.11.2013 bol predvolaný Ervín Illéš z dôvodu porušovania VZN obce Halič o chove a držaní psov. P. Illéš bol napomenutý s tým, že ak sa problémy s jeho psom budú opakovať, obec mu uloží pokutu podľa § 7 ods. 1 písm. a až c zákona č. 282/2002 Z.z. a bude musieť preplatiť výdavky obce za umiestnenie psa v Regionálnom centre slobody zvierat Lučenec.
Dňa 5.12.2013 komisia riešila sťažnosť p. Zoltána Rubinta na pani Boženu Bajčiovú. Sťažnosť bola prerokovaná len v prítomnosti p. Rubinta, nakoľko p. Bajčiová sa nedostavila.
Čo sa týka komína na letnej kuchynke p. Bajčiovej, komisia uviedla, že je to vecou stavebného úradu resp. hasičov. Je potrebné určiť, či komín spĺňa technické požiadavky na jeho prevádzku. Čo sa týka orecha pred domom p. Bajčiovej, komisia skonštatovala, že uvedený orech sa nachádza na obecnom pozemku, obec by mala zabezpečiť starostlivosť o svoj majetok sama, tak aby nedochádzalo k poškodeniu majetku občanov obce.

-	Informácie zo zasadnutia stavebnej komisie podal Mgr. Udvardy. Komisia zasadala 30.10.2013, prerokovala päť bodov:
1.	Členovia komisie sa oboznámili so situačným vyznačením trasovania optického kábla, ktorý plánuje na území obce Halič vybudovať spoločnosť Slovak Telekom. Komisia uvedenú stavbu odporúča  realizovať s tým, že chce byť informovaná o priebehu projektu, aby sa predišlo zbytočným rozkopávkam ulíc a riešiť križovanie ciest  a spevnených plôch pretlakom a tam, kde to nebude možné, viesť kábel vzdušným vedením.
2.	Komisia riešila žiadosť p. Ľ. Macka o pridelenie stavebného pozemku pre stavbu garáže. Komisia doporučuje prideliť voľnú parcelu č. 852/6 na lokalite vymedzenej GP už v roku 1992 len pre výstavbu garáží. S vymeraných 13  parciel bolo do tejto doby predaných osem parciel. Päť parciel je ešte voľných k dispozícii na predaj.
OZ súhlasí s odpredajom stavebného pozemku pre p. Ľ. Macka na stavbu garáže s tým, že sa dá vypracovať súdnoznalecký posudok, na základe ktorého sa určí cena.
								Hlasovanie: 5 za 
Neprítomní: Mgr. Pročko, B. Hochhocerová 
								Dočasne neprítomná: Mgr. Gálová
3.	Komisia sa zaoberala podozrením na nelegálnu výstavbu v priestoroch predajne pani Anny Paľagovej na Ul. mieru s.č. 27. Na p.č. 183 – záhrady sú postavené dve nebytové budovy. Komisia odporúča vyzvať vlastníkov tejto nehnuteľnosti zapísanej na LV č. 438 na zdokladovanie týchto stavieb, príp. ich legalizáciu. V prípade, že stavby nebude možné zlegalizovať, komisia odporúča začať konanie na odstránenie čiernych stavieb.
Starosta obce prisľúbil, že písomne vyzve vlastníkov daných nehnuteľností.
4.	Komisia odporúča ako priority pre výstavbu: dokončenie chodníka pre peších k zdravotnému stredisku, výkup pozemkov potrebných pre realizáciu výstavby v lokalite Horné pole, výstavbu nájomných bytov, dobudovanie detského ihriska, dopracovanie projektovej dokumentácie na realizáciu prestavby strechy kultúrneho domu + nadstavba prístavby služob. bytu.
5.	Komisia riešila sťažnosť rod. Rubintovej na pani Bajčiovú. Z pohľadu staveb. zákona sťažnosť na komín, ktorý má pani Bajčiová na letnej kuchynke nie je v rozpore so staveb. zákonom, nakoľko tento komín stál už pred tým, ako pán Rubint začal stavať nový rod. dom na Ul. 23. januára. Uvedenú sťažnosť komisia vyhodnotila ako neopodstatnenú.
Dňa 10.12.2013 stavebná komisia zasadala druhýkrát a riešila dva body programu:
1.	Žiadosť o odkúpenie pozemku pánom Jaloviarom. Komisia odporúča odsúhlasenie odpredaja časti pozemku p.č. 844/1, a to nadviazaním na roh parcely 844/3 s podmienkou, že po odpredaji tejto časti zostane dostatočne široký pás pre obslužnú komunikáciu. Komisia odporúča i predaj väčšej varianty v zmysle vypracovaného geometrického plánu a za cenu stanovenú znaleckým posudkom.
OZ súhlasí s odpredajom pozemku – väčšej varianty pre pána Jozefa Jaloviara v zmysle geometrického plánu, ktorý bude vypracovaný,  za cenu stanovenú znaleckým posudkom.
								Hlasovanie: 6 za 
Neprítomní: Mgr. Pročko, B. Hochholcerová
2.	Námietku voči umiestneniu garáže p. Barcajovej. Nakoľko ide o obecnú parcelu č. 458/3, na umiestnenie garáže nebol nutný súhlas sťažovateľov. Z pohľadu staveb. zákona je umiestnenie prenosnej garáže v poriadku. Komisia však odporúča, aby v záujme upokojenia situácie, bola pani Barcajová požiadaná, aby si garáž premiestnila pred bytovku v ktorej býva.
Poslanci súhlasia s odporúčaním stavebnej komisie, aby si pani Barcajová premiestnila garáž pred bytovku, v ktorej býva, v rámci dobrých susedských vzťahov.
								
-	Informácie zo zasadnutia ekonomickej komisie podal poslanec Turek, riešili žiadosť pani PaedDr. Jolany Janičkárovej  o finančnú výpomoc na vydanie monografie o šľachtickom rode Forgáčovcov. Komisia nedoporučuje vyhovieť tejto žiadosti. Starosta obce informoval, že poskytol finančnú výpomoc na vydanie monografie o šľachtickom rode Forgáčovcov vo výške 100 € z reprezentačného fondu.
Poslanec Turek ďalej informoval o výsledku audítorskej správy za rok 2012. Stanovisko audítora: „Podľa môjho stanoviska, účtovná závierka poskytuje vo všetkých významných súvislostiach pravdivý a verný obraz finančnej situácie obce Halič k 31.12.2012 a výsledky jej hospodárenia za rok končiaci k uvedenému dátumu, v súlade so zákonom o účtovníctve.“
OZ berie na vedomie výsledok audítorskej správy za rok 2012.

Poslanec Turek informoval poslancov o výsledku hlasovania o odmenách pre zástupcu starostu a hlavnú kontrolórku za 2.polrok  2013:
zástupca starostu – 22,16 %
hlavná kontrolórka – 17,14 %
OZ schvaľuje výšku odmien pre zástupcu starostu – 22,16 % a hlavnú kontrolórku – 17,14 %  za 2. polrok 2013.

-	Informácie zo zasadnutia komisie obchodu, dopravy a cestovného ruchu podal poslanec Turek. Komisia zasadala dvakrát a to 25.10.2013: komisia doporučuje zapracovať do rozpočtu obce na rok 2014 rekonštrukciu chodníka pre peších po pravej strane ZŠ s MŠ, doporučuje rekonštrukciu autobusových zastávok na Ul. mieru a partizánskej, doporučuje rozpočet na opravu autobusu vo výške 800 €, navrhuje spevniť Zámockú ulicu od evanjelického kostola, opravu Ul. budovateľov v úseku od p. Molnára po p. Čemana. 
Druhé zasadnutie bolo dňa 11.12.2013, riešili žiadosť NOMI s.r.o. prevádzka L-ko , Ul. mieru č. 55 Halič. Komisia doporučuje  žiadosti vyhovieť na 14.12.2013, v prípade žiadnych sťažností aj na 27.12.2013. V prípade žiadosti p. Barcajovej doporučuje podložiť nákresom umiestnenie sklápacej garáže a aby to bolo prevedené pred bytovkou Školská č. 2. 
Poslanec Turek navrhol vyzvať občanov miestnym rozhlasom, aby neparkovali svoje vozidlá na miestnych komunikáciách , nakoľko to komplikuje prejazd mechanizmov odpratávajúcich sneh.

-	Informácie zo zasadnutia sociálnej komisie podala Mgr. Fajčíková. Komisia zasadala 20.10.2013, vyhodnotili stretnutie s jubilantmi, riešila žiadosť Ondreja Pivku o posúdenie odkázanosti na soc. službu. O. Pivka má záujem o umiestnenie do zariadenia pre seniorov. Obec vyhotovila po návšteve v domácnosti sociálny posudok  a všetky dokumenty postúpila posudkovej lekárke.
Komisia prerokovala ešte jednu žiadosť a to žiadosť denného centra, ktoré žiada dotáciu od obce vo výške 4000 € na rok 2014 a to na nákup terapeutických nástrojov – pomôcok, ktoré môžu využívať aj iní občania, nielen členovia DC. Komisia odporúča žiadosti vyhovieť.

-	Informácie zo zasadnutia komisie kultúry, športu, školstva, detí a mládeže podal Mgr. Kokavec, komisia zasadala dvakrát 12.10.2013 a 26.11.2013. Pripravovali akcie: Haličský štoplík – 26.11.2013, Mikuláš – 6.12.2013, Vianočný koncert – 22.12.2013, Silvester – 31.12.2013. Od 1.12.2013 sa oficiálne uzavrelo multifunkčné ihrisko pre loptové hry a tenis, Mgr. Galád pripravil analýzu projektu 9.A. Na druhom zasadnutí členovia komisie doporučili prerozdelenie fin. prostriedkov pre športovcov: volejbal – 0 €, hokej – 800 €, ženy – 0 €,  turisti – 500 €, TJ Slovan Halič – 6 800 € a bola vytvorená rezerva na športové akcie vo výške 400 € (zumba maratón, volejbalový turnaj – Búčov, ...).

OZ berie na vedomie informácie zo zasadnutí komisií.

-	Starosta obce podal návrh na schválenie časového harmonogramu zasadnutí obecného zastupiteľstva na rok 2014.
OZ schvaľuje časový harmonogram zasadnutí obecného zastupiteľstva na rok 2014. Tvorí prílohu zápisnice.
								Hlasovanie: 6 za
Neprítomní: Mgr. Pročko, B. Hochholcerová

Haliči, 27.12.2013

Zapísala: Veronika Belková

Overovatelia:
Božena Hochholcerová
Mgr. Igor Kokavec							Vladimír Rehanek
							 		     starosta obce